Япэ адыгэ сабий сад
Тыркум и Адана къалэм мыгувэу къыщызэIуахыну сабий садым щызэфIахыну лэжьыгъэм Iыхьэ хэха щеубыд адыгэ лъэпкъ гъэсэныгъэм, егъэджэныгъэм. Мы зэманым щIыпIэм щокIуэкI а сабий IуэхущIапIэр къызэIухыным пыщIа иужьрей къызэгъэпэщыныгъэ лэжьыгъэхэр.
Адана къалэ
Сабий садым екIуэлIэну адыгэ цIыкIухэм яджынущ я анэдэлъхубзэр, лъэпкъ щэнхабзэмрэ тхыдэмрэ, апхуэдэуи адыгэ къэфэкIэмкIэ дерсхэр яIэнущ. Зи гугъу тщIы егъэджэныгъэ-щэнхабзэ проектыр ЮНИСЕФ дунейпсо зэгухьэныгъэм диIыгъащ. Садым и унэр бэджэнду къэщтэным, ар гъэлэжьэным пыщIа Iуэху псори, текIуэдэну мылъкури къыбгъэдэкIынущ щIыпIэм щылажьэ адыгэ щэнхабзэ центрым.
НЫБЭ Анзор.
